Oficialusis leidinys L 210 , 03/08/2001 p. 0037 - 0045



Komisijos sprendimas 2001 m. liepos 11 d. iš dalies keičiantis Sprendimą 98/984/EB, nustatantį gyvūnų sveikatos reikalavimus ir veterinarijos sertifikatus importuojant šviežią paukštieną iš trečiųjų šalių, ir panaikinantis Sprendimus 96/181/EB, 96/387/EB, 96/712/EB ir 97/593/EB (pranešta dokumentu Nr. C(2001) 1841) (tekstas svarbus EEE) (2001/598/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1971 m. vasario 15 d. Tarybos direktyvą 71/118/EEB dėl sveikatos problemų, turinčių įtakos šviežios paukštienos gamybai ir tiekimui į rinką [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 14B straipsnio 1 dalies c punktą, atsižvelgdama į 1991 m. birželio 26 d. Tarybos direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [2], su paskutiniais pakeitimais, padarytais Direktyva 1999/89/EB [3], ypač į jos 11 ir 12 straipsnius, kadangi: (1) Komisijos sprendime 94/984/EB [4] su paskutiniais pakeitimais, padarytais Sprendimu 2000/352/EB [5], yra nustatyti gyvūnų sveikatos reikalavimai ir veterinariniai sertifikatai, taikytini iš tam tikrų trečiųjų šalių importuojamai paukštienai. Yra nustatyti du skirtingi A ir B pavyzdžio sertifikatai. Jų naudojimas priklauso nuo Niukaslio ligos situacijos atitinkamoje šalyje. (2) 1999 m. gruodžio mėn. Tailande Komisijos tarnybų atliktas patikrinimas, siekiant ištirti su Niukaslio liga susijusią padėtį, ir pastaruoju metu iš tos šalies gauta papildoma informacija rodo, jog situacija dėl Niukaslio ligos Tailande pagerėjo. Šiuo metu Tailandas gali atitikti Sprendime 94/984/EB nustatyto A pavyzdžio sertifikato reikalavimus. (3) 2000 m. spalio mėn. Tunise atlikto patikrinimo rezultatai ir tos šalies suteiktos garantijos leidžia manyti, kad Tunisas gali atitikti Sprendime 94/984/EB nustatyto A pavyzdžio sertifikato reikalavimus ir dėl to gali būti įtrauktas į tą sprendimą. (4) 2000 m. spalio mėn. Komisijos tarnybos buvo išvykusios į Braziliją įvertinti gyvūnų sveikatos padėtį keturiuose naujuose regionuose ir šio tikrinimo rezultatai parodė, kad galimas ir tolesnis Brazilijos regionavimas. (5) Čekijos Respublika, Izraelis ir Šveicarija yra apimtos Niukaslio ligos. Tačiau tose šalyse yra taikomos šios ligos kontrolės priemonės, kurios yra lygiavertės bent toms, kurios nurodytos Tarybos direktyvoje 92/66/EEB [6] su paskutiniais pakeitimais, padarytais Austrijos, Suomijos ir Švedijos stojimo aktu. Į tas kontrolės priemones gali būti atsižvelgiama sertifikuojant, o Sprendimai 96/181/EB [7], 96/387/EB [8] ir 97/593/EB [9], nustatantys specialius gyvūnų sveikatos reikalavimus iš tų šalių importuojamai šviežiai paukštienai, gali būti atitinkamai panaikinti. (6) Kroatijai buvo leista eksportuoti šviežią mėsą tik iš nurodytų jos teritorijos vietovių. 1997 m. rugsėjo–spalio mėn. ir 2000 m. spalio mėn. atliktas patikrinimas parodė, kad jau nebėra būtinybės regionuoti. (7) Komisijos tarnybų išvykų į Madagaskarą 1997 m. metu buvo atskleisti rimti veterinarinių tarnybų struktūros, kontrolės ir sertifikavimo trūkumai. Dėl to Komisijos sprendimu 95/517/EB [10] buvo sustabdytas kai kurių gyvūninės kilmės produktų importas iš Madagaskaro į Bendriją. Dabar būtų tinkamiausia išbraukti Madagaskarą iš trečiųjų šalių, kurioms leista eksportuoti į Bendriją šviežią paukštieną, sąrašo, kol bus pateiktos patenkinamos garantijos, leidžiančios šį sustabdymą panaikinti. (8) Nustatant šviežios paukštienos importo iš trečiųjų šalių reikalavimus, reikėtų atsižvelgti į 1993 m. gruodžio 22 d. Tarybos direktyvą 93/119/EB dėl gyvūnų apsaugos juos skerdžiant arba užmušant [11]. (9) 1996 m. lapkričio 28 d. Komisijos sprendime 96/712/EB, nustatančiame visuomenės sveikatos deklaracijos ir sveikumo ženklų, importuojant šviežią paukštieną iš trečiųjų šalių, pavyzdžius [12], nustatyti reikalavimai turėtų būti įtraukti į gyvūnų sveikatos sertifikatą siekiant skaidrumo ir palengvinti sertifikavimą, o Sprendimas 96/712/EB gali būti panaikintas. (10) Eksportuojant šviežią paukštieną į Švediją ir Suomiją, reikėtų atsižvelgti į 1995 m. birželio 22 d. Tarybos sprendimą 95/411/EB, nustatantį Suomijai ir Švedijai skirtos šviežios paukštienos mikrobiologinių tyrimų salmonelėms aptikti imant mėginius taisykles [13], su pakeitimais, padarytais Sprendimu 98/227/EB [14]. (11) Valstybėms narėms, kurios, kaip pripažinta, yra neapimtos Niukaslio ligos, importuojant paukštieną nereikia pateikti garantijų dėl vakcinavimo nuo Niukaslio ligos po Komisijos sprendime 93/152/EEB [15] numatytų reikalavimų vakcinai suderinimo; be to, Airijos ir Jungtinės Karalystės Šiaurės Airijos regiono statusas Niukaslio ligos atžvilgiu pasikeitė, todėl būtina pakeisti Sprendimo 94/984/EB sertifikatus. (12) Kad būtų atsižvelgta į pirmiau minėtus pakeitimus ir dėl aiškumo Sprendimo 94/984/EB I ir II priedai turėtų būti pakeisti šio sprendimo I ir II priedais. (13) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 94/984/EB 1 straipsnis tampa 1 straipsnio 1 dalimi ir papildomas šia 2 dalimi: "2. Šviežia paukštiena, skirta siųsti į Bendriją ir atitinkanti šio sprendimo reikalavimus, turi būti paženklinta III priede nurodytus reikalavimus atitinkančiu sveikumo ženklu." 2 straipsnis 1. Sprendimo 94/984/EB I ir II priedai keičiami šio sprendimo I ir II priedais. 2. Šio Sprendimo III priedas yra pridedamas kaip Sprendimo 94/984/EB III priedas. 3 straipsnis Sprendimai 96/181/EB, 96/387/EB, 96/712/EB ir 97/593/EB panaikinami. 4 straipsnis Šis sprendimas sertifikuotai šviežiai paukštienai taikomas nuo 2001 m. rugsėjo 1 d. 5 straipsnis Šis sprendimas skirtas valstybėms narėms. Priimta Briuselyje, 2001 m. liepos 11 d. Komisijos vardu David Byrne Komisijos narys [1] Su pakeitimais ir atnaujinimais, padarytais Tarybos direktyva 92/116 (OL L 62, 1993 3 15, p. 1). [2] OL L 268, 1991 9 24, p. 35. [3] OL L 300, 1999 11 23, p. 17. [4] OL L 378, 1994 12 31, p. 11. [5] OL L 124, 2000 5 25, p. 64. [6] OL L 260, 1992 9 5, p. 1. [7] OL L 55, 1996 3 6, p. 27. [8] OL L 155, 1996 6 28, p. 54. [9] OL L 239, 1997 8 30, p. 51. [10] OL L 214, 1997 8 6, p. 54. [11] OL L 340, 1993 12 31, p. 21. [12] OL L 326, 1996 12 17, p. 67. [13] OL L 243, 1995 10 11, p. 14. [14] OL L 87, 1998 3 21, p. 14. [15] OL L 59, 1993 3 11, p. 35. -------------------------------------------------- I PRIEDAS TREČIŲJŲ ŠALIŲ ARBA TREČIŲJŲ ŠALIŲ TERITORIJŲ, KURIOMS IMPORTUOJANT Į EUROPOS SĄJUNGĄ ŠVIEŽIĄ PAUKŠTIENĄ LEIDŽIAMA TAIKYTI II PRIEDE NUSTATYTUS SERTIFIKATUS, SĄRAŠAS Pastaba: Raidės A ir B reiškia II priedo 2 dalyje nustatytus pavyzdžius. ISO kodas | Šalis | Teritorijos dalys | Taikytinas sertifikato pavyzdys (A arba B) | AR | Argentina | | A | AU | Australija | | A | BG | Bulgarija | | A | BR-1 | Brazilija | Federalinis rajonas ir Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina ir São Paulo valstijos | A | CA | Kanada | | A | CH | Šveicarija | | A | CL | Čilė | | A | CN-1 | Kinija | Šanchajaus savivaldybė, išskyrus Chongming apygardą ir Shangdong provincijos Weifang, Linyi bei Qingdao rajonus | B | CY | Kipras | | A | CZ | Čekijos Respublika | | A | HR | Kroatija | | A | HU | Vengrija | | A | IL | Izraelis | | A | LI | Lietuva | | A | NZ | Naujoji Zelandija | | A | PL | Lenkija | | A | RO | Rumunija | | A | SI | Slovėnija | | A | SK | Slovakijos Respublika | | A | TH | Tailandas | | A | TN | Tunisas | | A | US | Jungtinės Amerikos Valstijos | | A | -------------------------------------------------- II PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- III PRIEDAS ŠVIEŽIOS PAUKŠTIENOS SVEIKUMO ŽENKLAS Sprendimo 94/984/EB 2 straipsnyje nurodytą sveikumo ženklą sudaro: a) atskirais vienetais suvyniotos mėsos arba supakuotos į mažas pakuotes, kurių: - viršuje – kilmės šalies ISO kodas, - viduryje – veterinarinis skerdyklos, atitinkamais atvejais – išpjaustymo patalpų arba pervyniojimo centro, patvirtinimo numeris, raidės ir skaičiai turi būti 0,2 centimetrų aukščio; b) didelių pakuočių – ne mažiau kaip 6,5 cm pločio ir 4,5 cm aukščio ovalo formos ženklas, kuriame nurodomas šalies pavadinimas, jos ISO kodas ir skerdyklos, atitinkamais atvejais – išpjaustymo patalpų arba pervyniojimo centro, patvirtinimo numeris; raidės turi būti ne mažiau kaip 0,8 cm, o skaičiai – ne mažiau kaip 1 cm aukščio; be to, sveikumo ženkle gali būti nuoroda, leidžianti nustatyti mėsos sveikumą patikrinusio veterinarijos gydytojo tapatybę. Ženklinimui naudojama medžiaga turi atitikti visus higienos reikalavimus, o jame nurodyta informacija turi būti lengvai įskaitoma. Ženklinimo sveikumo ženklu tvarkai ir didelių pakuočių naudojimui taikomos mutatis mutandis Direktyvos 71/118/EEB I priedo XII skyriaus 65, 67 ir 68 punktų nuostatos. --------------------------------------------------